Πατατόσουπα με σέσκουλα
Δυναμωτική, θρεπτική και γρήγορη, αυτή η σούπα είναι ιδανική και για όσους προσέχουν τη διατροφή τους!
1 κουτ. ελαιόλαδο, 1 ξερό κρεμμύδι, σε ψιλά καρέ, 1 σκελίδα σκόρδου, ψιλοκομμένη, 700 ml σπιτικό ζωμό λαχανικών ή κότας (αν μας βρίσκονται) ή νερό, 2 μέτριες πατάτες, καθαρισμένες και κομμένες σε κύβους 1 εκ., αλάτι, πιπέρι, 50 γρ. σέσκουλα, καθαρισμένα και ψιλοκομμένα, 50 γρ. τριμμένο μετσοβόνε, ψωμί ή φρυγανιές
Για τη πατατόσουπα με σέσκουλα , σε μια μέτρια κατσαρόλα ζεσταίνουμε το ελαιόλαδο σε δυνατή φωτιά και σοτάρουμε το κρεμμύδι και το σκόρδο, για περίπου 1 λεπτό.Ρίχνουμε το σπιτικό ζωμό ή το νερό, τις πατάτες και αλατοπίπερο και βράζουμε για περίπου 10 λεπτά με σκεπασμένη την κατσαρόλα.Πολτοποιούμε με ραβδομπλέντερ (ή στο μούλτι σε δύο δόσεις) και προσθέτουμε τα σέσκουλα.Βράζουμε για περίπου 5 λεπτά, μέχρι να μαλακώσουν, ρίχνουμε το μετσοβόνε, ανακατεύουμε και αποσύρουμε από τη φωτιά.Σερβίρουμε την πατατόσουπα με σέσκουλα με ψωμί ή φρυγανιές.
Πατάτες,Σέσκουλα,Τυρί